নতুন দিল্লীঃ নতুন দিল্লীঃ টি-২০ বিশ্বকাপ চেম্পিয়নৰ মুকুট লাভ নকৰা আজি প্ৰায় এটা দশকেই হ'ল। এই উদ্দেশ্য সিদ্ধিৰ মানসেৰে ভাৰত আৰু ইংলেণ্ডে বিশ্বকাপ অভিযানৰ পাতনি মেলিবলৈ লৈছে। সোমবাৰে প্ৰস্তুতি খেলখনত দুয়োটা দল সমুখ সমৰত অৱতীৰ্ণ হ'ব। দুয়োটা হেভিৱেট দলেই ছুপাৰ-১২ পৰ্যায়ত প্ৰৱেশ কৰিছে। ভাৰতে ২৪ অক্টোবৰত চিৰ প্ৰতিদ্বন্দ্বী পাকিস্তানৰ বিৰূদ্ধে তেওঁলোকৰ প্ৰথমখন খেল খেলিব। তাৰ ঠিক এদিন আগতে, ইংলেণ্ডে ৱেষ্ট ইণ্ডিজৰ বিৰুদ্ধে তেওঁলোকৰ প্ৰতিযোগিতাৰ শুভাৰম্ভণি কৰিব। দুয়োটা দলে মূল পৰ্যায়ত খেলাৰ আগতে দুখন প্ৰস্তুতি খেলত অংশগ্ৰহণ কৰিব।
ভাৰতে ইংলেণ্ড আৰু অষ্ট্ৰেলিয়াৰ বিৰুদ্ধে আৰু ইংলেণ্ডে ভাৰতৰ উপৰি নিউজিলেণ্ডৰ বিৰুদ্ধে এখন খেলত অৱতীৰ্ণ হ'ব। উল্লেখ্য যে, টি-২০ বিশ্বকাপৰ বিগত সংস্কৰণত দুয়োটা দলৰ অভিলেখ চকুত লগা। ভাৰতে আয়োজক দেশ হিচাপে ছেমি ফাইনেলত উপনীত হৈছিল যদিও ৱেষ্ট ইণ্ডিজৰ হাতত পৰাস্ত হোৱাৰ পাছত বিশ্বকাপ জয়ৰ স্বপ্ন ভংগ হৈছিল। আনহাতে, ইংলেণ্ডে ফাইনেলত উপনীত হৈছিল কিন্তু কেৰিবিয়ান দলৰ বিৰুদ্ধে এক শ্বাসৰুদ্ধকাৰী খেলত পৰাস্ত হৈছিল। উল্লেখ্য যে, ভাৰতে ছুপাৰ-১২ পৰ্যায়ত পাকিস্তান, নিউজিলেণ্ড, আফগানিস্তান আৰু তেওঁলোকৰ গ্ৰুপত দুটাৰ যোগ্যতা অৰ্জনকাৰী দলৰ সৈতে খেলিব। ভাৰত আৰু ইংলেণ্ডৰ মাজত অনুষ্ঠিত হ'বলগীয়া প্ৰস্তুতি খেলখন ভাৰতীয় সময় অনুসৰি আজি সন্ধিয়া ৭ঃ৩০বজাত অনুষ্ঠিত হ'ব।
টি-২০ বিশ্বকাপত ভাৰতীয় দল :
বিৰাট কোহলী, ৰোহিত শৰ্মা, কে এল ৰাহুল, ঋষভ পণ্ট, সূৰ্যকুমাৰ যাদৱ, ঈশান কিষাণ, মহম্মদ ছামী, যশপ্ৰীত বুমৰাহ, ৰাহুল চাহাৰ, ৰবিচন্দ্ৰন অশ্বিন, বৰুণ চক্ৰৱৰ্তী, হাৰ্দিক পাণ্ডিয়া, ৰবীন্দ্ৰ জাদেজা, শাৰ্দুল ঠাকুৰ আৰু ভুৱনেশ্বৰ কুমাৰ।
টি-২০ বিশ্বকাপত ইংলেণ্ডৰ দল :
ইয়ন মৰ্গান, লিয়াম লিভিংষ্টন, ডেভিদ মালান, জেচন ৰয়, মইন আলী, টম কুৰান, ডেভিদ ৱিলি, ক্ৰিছ ৱ'ক্স, জনী বেয়াৰষ্ট্ৰো, ছেম বিলিংছ, জছ বাটলাৰ, ক্ৰিছ জৰ্ডান, টাইমল মিলছ, আদিল ৰছিদ আৰু মাৰ্ক উড।
লকডাউনত কিমান অসমীয়াই ল'লে আত্মহত্যাৰ পথ... তথ্য লুকুৱাৰ অভিযোগ!
কাগজ কলৰ বৃহৎ ভূমি ইথানল ব্যৱসায়ীৰ হাতলৈ যাব নেকি ?
Please enter your comment!
You have entered an incorrect email address!
Save my name, email, and website in this browser for the next time I comment.
গ্ৰেপ্তাৰ কৰি আৰক্ষীয়ে ক'লৈ নিলে ৰিতুৰাজক? ডিব্ৰুগড়ৰৰ পূৰ্বে ক'ত ক'ত সংঘটিত কৰিছিল এনে কু-কৰ্ম?
Prag News is one of the oldest and best news channels in Assam as well as Northeast India. With over 20 years of dedication and hardwork, we continue to bring to you ground-breaking news and updates from every corner of Assam and beyond.
